open-index/open-wikipedia-markdown huggingface dataset:
Georgi Michailowitsj, groothertog van Rusland

**Georgi Michailowitsj, groothertog van Rusland** (Russies: Георгий Михайлович Романов; geb. 13 Maart 1981) is die regmatige erfgenaam van sy ma, Maria Wladimirowna, groothertogin van Rusland, ’n aanspraakmaker op die betwiste hoofskap van die Huis van Romanof. Sy het aan hom die titel tsesarewitsj gegee en hy het ook die aanspraakmakertitel groothertog, met die aanspreekvorm Keiserlike Hoogheid. 

As seun van ’n prins van Pruise het hy ook die titel prins van Pruise, met die aanspreekvorm Koninklike Hoogheid, en is hy lid van die Huis van Hohenzollern.

## Vroeë lewe 
Georgi is in 1981 in Madrid gebore as die seun van prins Franz Wilhelm van Pruise (destyds met die titel groothertog Michail Pawlowitsj van Rusland) en groothertogin Maria Wladimirowna van Rusland. Dit dra nie die goedkeuring weg van ’n groot deel van die familie wat lede van die Romanof-familievereniging is nie.

Georgi het die eerste jare van sy lewe in Frankryk deurgebring voordat hy en sy ma na Spanje verhuis het. Sy ouers is 1985 geskei.

## Opvoeding en loopbaan 
Georgi het in Madrid en Oxford studeer en daarna in Brussel en Luxemburg gewerk. In 2008 is hy aangestel as assistent van die direkteurgeneraal van MMC Norilsk Nickel, ’n groot Russiese nikkelmynmaatskappy.

In 2014 het hy sy eie maatskappy, Romanoff & Partners, in Brussel op die been gebring.

## Aanspraakmaker 
Op 21 April 1992, met die dood van sy oupa groothertog Wladimir Kirillowitsj, het sy ma beweer sy het hom opgevolg as die soewerein en kuratrise van die troon van Rusland. Volgens haar ondersteuners is Georgi dus haar erfgenaam en ’n tsesarewitsj. Hy het Rusland kort daarna die eerste keer besoek om sy oupa se begrafnis by te woon. 

Sy aanspraak op die troon word betwis.

## Sien ook
*Lys van groothertoë van Rusland
*Huis van Romanof

## Verwysings 
### Verdere leesstof 
*

## Skakels 
* Groothertogin Maria se amptelike webtuiste 
*15px Hierdie artikel is vertaal uit die Engelse Wikipedia
Big Brother

duimnael|regs|250px|Kenteken van die *Big Brother*-werklikheidsreeks.

**Big Brother** kan na een van die volgende verwys:

* Big Brother, 'n fiktiewe karakter en simbool in George Orwell se roman, *1984*.
* **Big Brother**, werklikheidsreeks op TV met talle internasionale konsessie-weergawes.
* Een van verskeie rolprente.
490 v.C.

## Gebeure 
* Die slag van Eretria – Die Perse neem die stad na ses dae in.
* 12 September – Die Slag van Maraton vind plaas. Die Perse word deur Athene verslaan.

## Geboortes 
* 

## Sterftes 
*

## Verwysings
Tsarewitsj

**Tsarewitsj** (Russies: царе́вич, IFA tsɐˈrʲevʲɪtɕ) is ’n Slawiese titel vir die seuns van ’n tsaar. In 1797, tydens die bewind van Paul van Rusland, is die titel afgeskaf en vervang met tsesarewitsj slegs vir die regmatige opvolger. Sy jonger broers het die titel groothertog gekry. Die twee terme word dikwels verwar.

Aleksei Nikolajewitsj, die enigste seun van tsaar Nikolaas II, was die laaste lid van die Russiese keiserhuis wat tsarewitsj genoem is, hoewel hy eintlik die tsesarewitsj was.

In vroeër tye is die titel ook gebruik vir die afstammelinge van die khans (tsaars) van Kazan, Kasimof en Siberië nadat dié khanate deur Rusland verower is. Die afstammelinge van die afgesette koninklike families van Georgië het ook die titel tsarewitsj gekry tot in 1833, toe hul rang ná ’n mislukte staatsgreep verlaag is na dié van *knjaz* (prins).

## Sien ook 
* Tsesarewitsj

## Eksterne skakels 
*15px Hierdie artikel is vertaal uit die Engelse Wikipedia
Hlumelo Biko

**Hlumelo Biko** (1978-) is ’n Suid-Afrikaanse sakeman en beleggingsbankier, en skrywer van *The Great African Society*. Hy is die seun van Steve Biko en Mamphela Ramphele.

## Beknopte biografie 
Hlumelo Biko is in Januarie 1978 gebore. Sy ma was vyf maande swanger toe sy verneem dat Steve Biko, met wie sy 'n verhouding gehad het, in polisie-aanhouding oorlede is. Sy het hom "Hlumel" genoem, wat in Xhosa die "''loot van 'n boom''" beteken.

Biko het 'n B.A. in Geskiedenis en Politiek aan die Universiteit van Kaapstad, en 'n Meesters in Internasionale Sake- en Regeringsverhoudings van Georgetown Universiteit verwerf. Biko was die hoof uitvoerende beampte van Circle Capital. In 2008 noem *Bespoke Magazine* hom "''die dryfkrag agter 'n multi-miljoen Rand se swart bemagtigingsmaatskappy... een van Suid-Afrika se mees boeiende bemagtigingvoertuie''".

Biko is 'n uitvoerende voorsitter van 'n kapitaalgroei-georiënteerde beleggingfirma, genaamd *Spinnaker Growth Partners*. Voor dit het hy 'n suksesvolle waagkapitaalmaatskappy, genaamd *Circle Capital Ventures* bestuur, wat R100 miljoen oor 8 jaar in 8 transaksies belê het, en 'n opbrengs van R1,6 miljard gelewer het.

Hy is ook 'n toegewyde filantroop wat ontluikende klein en medium besighede ondersteun, en as die vise-voorsitter van die Baxter-teater dien.

## Verwysings
Big Brother (George Orwell)

**Big Brother** is ’n karakter en simbool in George Orwell se distopiese roman *1984*. In die verhaal is Big Brother die staatsleier, al het niemand hom nog ontmoet nie. Daar is oral foto’s van hom met die boodskap "*Big Brother is watching you*". Mense gebruik dikwels die uitdrukking “Big Brother” om te verwys na 'n regering of organisasie wat absolute mag het, geen vryheid toelaat nie, en fyn dophou wat mense doen ('n loerbroer). Die TV-reeks *Big Brother* is na die karakter genoem.

## Oorsprong van die term 
[duimnael|links|Betogers in [Hongkong wat Edward Snowden ondersteun.]]

Die boek *1984* is in 1948 geskryf. Hierin skets Orwell 'n onmenslike diktatoriale eenpartystaat wat in alle opsigte volledig deur die *Party* beheer word. Die alomteenwoordige leier van die Party word *Big Brother* genoem. Al die inwoners van die land word voortdurend met kameras dopgehou, selfs in hul huise.

Big Brother is die almagtige, onfeilbare staatshoof van *Oceania*. Hy is altyd reg en neem nooit verkeerde besluite nie. Sy ware naam is onbekend. Niemand weet eens of hy wel 'n persoon is nie. Dit is moontlik dat hy oorlede is en deur iemand anders opgevolg is, maar niemand weet regtig nie.

Die boek was 'n skerp aanklag teen kommunisme en die Sowjet-Russiese leier Stalin, wat die model voorgestaan het. Daarnaas is die boek ook 'n waarskuwing vir wat in die toekoms in nie-kommunistiese lande kan gebeur as mense hul individualisme kwytraak. Die roman het veral in 1984 wye mediadekking gekry, toe die tema nog net so aktueel, en die Koue Oorlog nog sterk aan die gang was. Sedertdien speel die term ‘*Big Brother is watching you*’ 'n rol in die debat rondom privaatheid, veral soos owerhede toesig oor hul onderdane verskerp.

## Verwysings 
## Eksterne skakels 
*
Plattweesilinder

duimnael|links|Voorstelling van die beweging van 'n plattweelingbokser
duimnael|'n 1967 BMW R50/2 plattwee-enjin met sy krukas in die lengte gemonteer. Die silinders is verspringend geplaas.
[duimnael|1942 [Harley-Davidson XA plattwee-enjin]]
duimnael|180px|Bristol Gérub II geïnstalleer in 'n vliegtuig

'n **Plattwee** is 'n tweesilinder binnebrandenjin met die silinders aan die teenoorstaande kante van die krukas geplaas. Die plattweelingenjin word reeds vir langer as 'n eeu in motorfietse gebruik, so ook in motors, ligte vliegtuie, stilstaande kragopwekkers en huishoudelike toestelle. In 'n spesifikasie, grafiek of wanneer 'n afkorting gebruik word, word 'n plattweesilinderenjin gelys as H2.

Vroëre plattweelingmotorfietse se enjins was met die silinders in lyn met die raam gemonteer. Dit het gelei tot ongelyke verkoeling van die silinders en die motorfiets moes daarom 'n lang asafstand hê. Latere plattweelingmotorfietse se enjins is gemonteer met hul silinders oor die raam vir beter verkoeling en ook 'n korter asafstand. Nadele van hierdie uitleg sluit in wringkragreaksie by die motorfiets in skerp draaie; dit het die potensiaal vir skade aan die silinderkoppe.

## Krukkasdruk 
Uniek by platenjins, ly 'n boksertweeling aan verskille in die krukkasdruk soos die suiers afwisselend druk uitoefen op die krukkasgasse, en hul dan weer laat uitsit. Hierdie probleem word gewoonlik oorbrug deur middel van 'n krukkasasempypie, soos op die BMW R90S. Hierdie krukkaspompeffek word ook by enkelsilinders en die 360° inlyntweesilinder gevind.

## Aanwendings 
### Motorfietse 
BMW Motorrad vervaardig 'n aantal plattweelingenjin motorfietse, so ook Oeral en Dnepr.

### Lugvaart 
* Sien foto regs.

## Sien ook 
* Platvierenjin
* Inlyndriesilinder
* Inlynviersilinder

## Verwysings
L.W.B. Binge

**L.W.B. (Ludwig) Binge** (1919–1966) was ’n Suid-Afrikaanse toneelkenner, resensent en 'n bestuurslid van die eertydse Nasionale Toneelorganisasie (NTO). Hy het die Ludwig Binge-beurs vir dramastudente aan die Universiteit van Pretoria ingestel. In 1969 verskyn sy boek, *Ontwikkeling van die Afrikaanse toneel*, postuum.

Binge is die pa van Herman Binge, 'n vervaardiger van TV-reekse, onder meer oor die geskiedenis van die Afrikaanse teater. Herman en sy vrou, die aktrise Joanie Combrinck, se seun Ludwig is ook ’n akteur.

## Lewensloop 
Ludwig Wilhelm Berthold Binge is op 20 Februarie 1919 in die distrik Potchefstroom gebore en hy matrikuleer aan die Hoërskool Jan van Riebeeck in Kaapstad. Hy verwerf 'n BA- en MA-graad aan die Universiteit van Kaapstad, gevolg deur 'n doktorale studie oor die ontwikkeling van die Afrikaanse teater (aanvanklik aan die Universiteit van Kaapstad, wat hy in 1960 aan die Universiteit van Pretoria voltooi).

Ná sy MA-raad begin hy by die Vertaalburo in Pretoria te werk. Hy skryf deeltyds bydraes vir Die Burger en Die Transvaler, en word in 1945 as 'n drama-kritikus by Die Burger aangestel.

In 1949 word hy Suid-Afrika se eerste kultuurattaché by die ambassade in Nederland. Met sy terugkeer in 1955 vestig hy hom in Suidwes-Afrika (nou Namibië), waar hy as verteenwoordiger van Keetmanshoop tot die Wetgewende Vergadering verkies is.

Binge was tot 1961 'n bestuurslid van die Nasionale Toneelorganisasie (NTO) in Pretoria. Hy dien daarna as 'n reisende organiseerder vir die SA Kunsvereniging, waarna hy 'n pos as kunsredakteur by Die Transvaler aanvaar, en later ook kortliks by Die Vaderland werk.

Sy gesondheid het agteruit gegaan en hy sterf op 15 Mei 1966 aan 'n hartaanval, terwyl hy met voorbereidings vir daardie jaar se Republiekfees besig was. Sy doktorale studie, *Die Ontwikkeling van die Afrikaanse Toneel (1832–1950)*, is na sy dood deur F.C.L. Bosman vir publikasie voorberei en in 1969 deur J.L. van Schaik uitgegee. Die boek het 'n standaard handboek vir teaterstudie in Suid-Afrika geword.

## Verwysings
Riviersonderendberge

duimnael|regs|350px|Die Riviersonderendberge.
duimnael|regs|300px|Kaart van die Sonderendrivier en bewaringsarea in rooi
Die **Riviersonderendberge** is 'n bergreeks in die Wes-Kaap, wat strek vanaf Villiersdorp in die weste tot verby Stormsvlei in die ooste. Dit is deel van die Kaapse Plooigordel. Die noordekant van die berg word deur die Breederivier gedreineer en die suide deur die Sonderendrivier. 

Die dorpe Genadendal, Greyton en Riviersonderend lê aan voet van die berg aan die suidekant en McGregor aan die noordekant. Kanonberg (1&nbsp;466&nbsp;m) is een van die pieke van die berg by Greyton terwyl Pilaarkop (1&nbsp;627&nbsp;m) die hoogste piek van die berg is.

By die dorp Riviersonderend gaan die N2 nasionale pad digby die berg verby. Die Boesmanskloof-wandelroete gaan oor die berg en verbind Greyton met McGregor.

## Bron 
* *Cape West: 2nd edition. A relief map of the most southerly part of Africa*.
Fynbiesie

Die **fynbiesie** (*Bulbostylis hispidula* (Vahl) R.W.Haines) is 'n plant wat inheems aan Suid-Afrika, Eswatini, Botswana en Namibië is. Die subspesie *pyriformis* kom in alle Suid-Afrikaanse provinsies behalwe die Wes-Kaap voor. Op die SANBI-rooilys is dit as 'veilig' (LC) gelys.

Die spesie het 'n amper pantropiese verspreiding: Sentrale en noordelike Suid-Amerika, westelike, sentrale, noordoostelike, oostelike en suidelike Afrika, en suidelike Madagaskar. Daar is verskeie subspesies wat dalk 'n beperkter voorkomsgebied het, maar dit is nie heeltemal seker nie. Dit groei in verskeie habitatte soos grasland wat 'n vogtige seisoen ken, droë sanderige plekke, oop droë grasland of moerasse langs die kus.

Dit is 'n eenjarige of meerjarige plant wat polle vorm en 'n houtagtige wortelstok het wat aromaties is. Die stamme is 50 - 80 cm hoog en ongeveer 0,5 - 1,5 mm in deursnee. Die blare is aan die stam se basis bevestig. Die skedes is liggroen en digbehaard tot amper kaal. Die blare is 0,5 mm breed en minder as 15 cm lank, dikwels net 1 - 2 cm. Dit kry eivormige stekeltjies 4-15 mm lank en 2-4 mm breed. Die chromosoomgetal is n=5

## Verwysings
Albina Bini

**Albina Bini** (1899–1998) was ’n Italiaansgebore pianis en sopraan. Sy het haar as 'n konsertpianis in Suid-Afrika gevestig en gereeld as solis saam met Suid-Afrikaanse simfonie-orkeste opgetree. Sy het ook die Florence Kameropera Groep in Kaapstad gestig en was 'n gesogte sang-en-klavier-dosent aan die Suid-Afrikaanse Kollege vir Musiek in Kaapstad.

## Lewensloop 
Albina Bini is op 11 Julie 1899 in Florence in Italië gebore. In 1904 immigreer sy saam met haar ouers na Suid-Afrika en ontvang haar eerste musikale opleiding aan die St Mary's Convent School in Kaapstad. Op 11 het sy elke aand klavier by die Claremont-bioskoop vir 'n beloning van drie goue soewereine gespeel. Op 15 studeer sy onder madame Niay Darroll, 'n stigterslid van die Suid-Afrikaanse Musiekkollege, en wen talle wedstryde en goue medaljes by die Eisteddfod.

Bini maak haar debuut as 'n konsertpianis met die Kaapstadse Munisipale Orkes. In haar eerste opera speel sy die rol van Rosina in 'n produksie van die Barbier van Sevilla, ook saam met die Kaapstadse Munisipale Orkes. Sy het vir bykans 30 jaar, van die 1930's tot in die 1960's, as 'n opera prima dona opgetree.

Sy is op 24 Maart 1998 in San Gimignano, Italië oorlede.

## Verwysings
Maremani

Die **Maremani-reservaat** is oos van Musina in die provinsie Limpopo geleë. Dit omvat vlaktes, heuwels, klipperige dagsome, berge en riviere. Dit is 427 – 833&nbsp;m hoog bo seevlak geleë. Die reënval varieer van 331 – 342&nbsp;mm per jaar wat in die somer val. Die temperatuur varieer van 2,7&nbsp;°C tot 43,8&nbsp;°C en die gebied word as rypvry beskou.

## Fauna 
Van die talle groot soogdiere wat hier voorgekom het, is daar slegs die blesbok, gemsbok en rooihartbees oor. Die graslaag is in 'n swak toestand en dit tref veral die grasvreters. Die veld is blootgestel aan indringing deur bosspesies.

## Flora 
Die streek se plantegroei word veral deur mopaniebosveld gekenmerk. Daar is 6 tipes begroeiing wat 17 plantgemeenskappe omvat.

#Klipperige dagsome:  veral *Ficus tettensis*, *Ficus abutilifolia*, *Commiphora marlothii* en die grasspesie *Danthoniopsis dinteri*
#Mopanieveld: veral *Colophospermum mopane*, *Terminalia prunioides*, *Kirkia acuminata*, *Combretum apiculatum* en *Gardenia resiniflua*
#Lae mopaniebosveld: veral *Colophospermum mopane*,  *Boscia foetida*, *Rhigozum zambesiacum*, *Catophractes alexandri*, die grasse *Tetrapogon tenellus* en *Fingerhutia africana*
#Spesie-arme mopanieruigtes met *Terminalia prunioides* en *Boscia albitrunca*
#Versteurde gebiede: *Acacia tortilis*, *Dichrostachys cinerea*
#Riviergemeenskappe: *Combretum imberbe*, *Philenoptera violacea*, *Xanthocercis zambesiaca*, *Cyperus sexangularis*

Daar is ongeveer:
* 71 boomspesies
* 92 struike
* 76 grasspesies
* 7 biesies, waaronder die fynbiesie
* 9 geofiete
* 30 sukkulente
* 6 parasiete
* 2 palms
* 2 varings
* 290 kruidplante
* 14 uitheemse plantspesies

## Verwysings
Kleinblaarrotsvy

Die **kleinblaarrotsvy** (*Ficus tettensis*) is 'n boomspesie wat inheems aan die Suid-Afrikaanse provinsie Limpopo is. In Afrika is dit inheems in Botswana, Malawi, Mosambiek, Zambië en Zimbabwe.

Op die SANBI-rooilys is dit as 'veilig' (LC) gelys. Dit kom byvoorbeeld op klipperige dagsome in die natuurreservaat van Maremani voor.

Dit is 'n klein tot middelgroot bladwisselende boom wat gewoonlik in bosveld op klipperige skuintes voorkom. Dit kan rotse splyt. Die bas is taamlik glad en wit of liggrys van kleur. Die takkies is behaard en die blare hart- of niervormig 3,5-9 x 3-11,5&nbsp;cm. Die bokant is ru en beide kante is behaard. Die ryp vygies word rooi en is 0,7 – 1,0&nbsp;cm in deursnee. Die boom se FSA-nommer is 62.

## Galery 

Ficus tettensis 153100105.jpg
Ficus tettensis 25494807.jpg
Ficus tettensis 353945738.jpg
Ficus tettensis00.jpg
Ficus tettensis10.jpg
Ficus tettensis 353945738.jpg

## Sien ook 
* Alfabetiese lys van Suid-Afrikaanse bome

## Verwysings 
## Eksterne skakels
Komsberg

Die **Komsberg** is 'n bergreeks wat van oos na wes oor die Noord- en Wes-Kaapse grens strek. Dit lê noord van die Moordenaarskaroo, waar dit 'n deel van die eskarp tussen die Roggeveld- en Nuweveldberge uitmaak; dit is 45&nbsp;km lank en strek van die Verlatenkloofpas af tot aan die Dwykarivierravyn. 'n Sytak van die Gouritsrivier, naamlik die Dwykarivier, ontspring in die Komsberg. Die Komsbergpas gaan oor die berg. Die hoogste punt van die Komsberg is 1&nbsp;742&nbsp;m bo seevlak.

## Sien ook 
* Komsbergpas

## Bron 
* *Cape West: 2de uitgawe. A relief map of the most southerly part of Africa*.

## Verwysings
Groothertog Konstantyn Pawlowitsj van Rusland

**Konstantyn Pawlowitsj** (Russies: Константи́н Па́влович;  – ) was ’n groothertog en tsesarewitsj van Rusland en onderkoning van Kongres-Pole.

## Jeug en agtergrond 
Konstantyn was die tweede oudste seun van tsaar Paul van Rusland en Sophia Dorothea Augusta Louisa van Württemberg, in Rusland beter bekend as Maria Fjodorowna. 

Hy is streng deur sy ouma keiserin Katharina die Grote grootgemaak. Dit was haar ambisie om hom op die troon van Griekeland te plaas. Katharina is in 1796 oorlede en is opgevolg deur Konstantyn se pa, Paul. Hy is egter in 1801 vermoor deur ’n groep offisiere wat Konstantyn se oudste broer, Aleksander I, op die troon wou hê. Toe Aleksander tsaar word, het Konstantyn die nuwe tsesarewitsj (troonopvolger) geword.

## Loopbaan 
duimnael|links|200px|Konstantyn by die Slag van Novi.

Konstantyn het in 1799 deelgeneem aan die Italiaanse veldtog teen Napoleon Bonaparte, waar hy hom onderskei het by die Slag van Novi. 

Aleksander het hom in 1815 benoem as opperbevelvoerder en later as onderkoning in die Kongreskoninkryk Pole, wat in daardie jaar gestig is. Hy het die leër hervorm, maar het nie geweet hoe om steun te verwerf nie. Hy het met ’n ystervuis regeer, maar ná sy morganatiese huwelik met die Poolse gravin Joanna Grudzińska in 1820 het hy meer gewild geraak.

Ná die troue het hy in 1822 afstand gedoen van sy aanspraak op die Russiese troon. Dit is egter geheim gehou en ná die dood van Alexander I in 1825 het verwarring ontstaan oor die troonopvolging. Konstantyn is in sy aanwesigheid tot tsaar verklaar, maar is nooit gekroon nie. Toe sy jonger broer, Nikolaas I, na vore tree om tsaar te word, het ’n groep wat as die Dekabriste bekend was, in opstand gekom. Die opstand is deur die nuwe keiser Nikolaas  I onderdruk, maar het tweespalt tussen die broers veroorsaak. 

In 1830 het die Novemberopstand in Pole uitgebreek. Weens sy onbegrip en onbevoegdheid het Konstantyn beheer oor die weermag verloor en is ’n mislukte sluipmoordaanval op hom uitgevoer. Om te keer dat die opstand uitbrei, het hy en sy troepe Warskou inderhaas ontruim. Daarna het hy na Pole teruggekeer om dit te probeer onderdruk. 

## Dood en nalatenskap 
Kort daarna, op 27 Junie 1831, is hy in Witebsk (nou in Belarus) aan cholera dood. Hy het die keiserlike familie voortdurend uitgedaag en dit is in Rusland as dapper beskou, maar in Pole is hy gesien as ’n tiran en wrede despoot wat deur die soldate én die burgerlikes gehaat is.

## Sien ook
*Lys van groothertoë van Rusland
*Huis van Romanof

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Groothertog Michail Nikolajewitsj van Rusland

**Groothertog Michail Nikolajewitsj van Rusland** (Russies: Михаи́л Никола́евич;  –  ) was die jongste kind van keiser Nikolaas I van Rusland en prinses Charlotte van Pruise (keiserin Aleksandra Fjodorowna), en een van die stamvaders van die takke van die Russiese keiserlike familie. Hy was ’n militêre leier, staatsman, veldmaarskalk en voorsitter van die Russiese Staatsraad (1881-1905).

## Biografie 
Michail is in Peterhof by Sint Petersburg gebore en na sy pa, Nikolaas I, se jonger broer Michail Pawlowitsj genoem.

Sy militêre loopbaan het in 1846 begin en in 1852 het hy ’n veldmaarskalk geword. Van November 1852 tot Mei 1855 was hy bevelvoerder van Wagartilleriebrigade. Hy was ook van die begin van die Krimoorlog daarby betrokke. Vir besondere diens by die Slag van Inkerman het hy die Orde van Sint Joris ontvang. Van 1855 af was hy die bevelvoerder van verskeie eenhede. Van 1862 tot 1882 was hy onderkoning van die Kaukasus, met Tbilisi as setel, en bevelvoerder van die Kaukasiese weermag.

Op 13 Maart 1881 was Michail vir tee in die Michailofski-paleis in Sint Petersburg saam met onder andere sy broer Aleksander II. Aleksander het op pad terug na die Winterpaleis in ’n sluipmoordaanval gesterf. Michael het kort ná die tweede, noodlottige ontploffing op die toneel aangekom.

Op 14 Julie 1881 is hy ook as voorsitter van die Staatsraad aangestel.

## Familie 
duimnael|305px|Die paleis van Michail Nikolajewitsj by Peterhof.

In 1857 het Michail op 25-jarige ouderdom in die huwelik getree met prinses Cecilia van Baden (later Olga Fjodorowna), die jongste dogter van groothertog Leopold van Baden. Hulle het ses seuns en ’n dogter gehad:
* Nikolaas (1859-1919)
* Anastasia (1860-1922)
* Michail (1861-1929)
* Georgi (1863-1919)
* Aleksander (Sandro; 1866-1933)
* Sergei (1869-1918)
* Aleksei (1875-1895)

Van 1857 tot 1863 is ’n paleis vir die hertog en sy nuwe vrou aan die Paleisoewer in Peterhof gebou: die Nuwe Michailofski-paleis. 

## Dood 
Michael is op 18 Desember 1909 in Cannes, Frankryk, oorlede. Hy was die laaste oorlewende wettige kleinkind van Paul van Rusland.

## Sien ook
*Lys van groothertoë van Rusland
*Huis van Romanof

## Verwysings 
## Verdere leesstof 
*  Струковъ, Д.П. *Августйшій генералъ-фельдцейхмейстеръ великій князь Михаил Николаевичъ*, Sint Petersburg, 1906
*  Казовский, М.Г. *Любить нельзя расстаться*, Amarkord, 2011

## Eksterne skakels 
*  Биография на сайте «Русская императорская армия» 
*  Биография на Хроносе
*  Багрянородный Великий Князь Михаил Николаевич Романов (к 173-летию со дня рождения 

*15px Hierdie artikel is vertaal uit die Russiese Wikipedia
Fyntamboekiegras

**Fyntamboekiegras** (*Hyparrhenia filipendula* (Hochst.) Stapf) is 'n grasspesie wat inheems aan Suid-Afrika, Lesotho, Eswatini, Mosambiek en Botswana is. Op die SANBI-rooilys word dit as 'veilig' (LC) gelys. Dit kom in die bosveld voor.

SANBI vermeld twee subspesies:
**H. f.* var. *filipendula*
**H. f.* var. *pilosa*

Dit het 'n groot voorkomsgebied wat die tropiese Afrika, Madagaskar en Sri Lanka tot Australië omvat.

Dit is 'n slank meerjarige grasspesie wat polle vorm en 'n wortelstok het. Dit kan 60 – 200&nbsp;cm lank word en die blare kan 30&nbsp;cm lank en 4&nbsp;mm breed wees. Die stekeltjies is glad en 5,5 – 7&nbsp;mm lank. Die trosse is 10 – 12&nbsp;mm lank. Hul basisse is rolrond en ongelyk. Die blomstele se stekeltjies het 'n baard wat 1 – 5&nbsp;mm lank is.

## Fotogalery 

Hyparrhenia filipendula habit.jpg
Hyparrhenia filipendula head.jpg
Hyparrhenia filipendula head1 (7174518009).jpg
Hyparrhenia filipendula spikelet1 (7359757208).jpg
Hyparrhenia filipendula Turners Flat flowerhead4 (8684172565).jpg

## Verwysings 
## Eksterne skakels 
* 
*
Gedomestikeerde jak

Die **gedomestikeerde jak** (*Bos grunniens*) is 'n mak horingdraer met lang hare. Jakke word in die Himalajas van suidelike Sentraal-Asië, die Tibetaanse plato en so ver noord as Mongolië en Rusland aangetref. Dit is 'n afstammeling van die wilde jak, *Bos mutus*.

duimnael|links|Jakke word dikwels deur hulle eienaars versier en vereer.
duimnael|links|'n Tien dae oue kalfie.
duimnael|links|'n Jak-resies.

Jakke is swaargeboude diere met 'n stewige raam, stewige bene en afgeronde, gesplete hoewe. Hulle het 'n lang, digte pels wat laer as die maag afhang. Wilde jakke is oor die algemeen donker van kleur, met 'n swarterige bruin pels. Daarteenoor toon gedomestikeerde jakke groter kleurverskille, dikwels met roesbruin en room kolle.

Hulle het klein oortjies en 'n wye voorkop, met gladde horings wat oor die algemeen donker van kleur is. Die bulle se horings strek van die kante van die kop waarna dit vorentoe kurwe, en wissel gewoonlik van 48 tot 99&nbsp;cm (19-39 duim) in lengte. Die koeie se horings is kleiner, 27 tot 64&nbsp;cm (11-25 duim) in lengte, en het 'n meer regop vorm. Beide geslagte het 'n kort nek met 'n merkbare bult oor die skouers, maar dit is meer prominent by bulle.

Die bulle weeg 350 tot 580&nbsp;kg (770 tot 1280 pond), en die koeie 225 tot 255&nbsp;kg (496-562 pond). Wilde jakke kan aansienlik swaarder wees, waar bulle tot 1000 kilogram (2200 pond) swaar kan weeg.

Beide geslagte het lang hare met 'n digte wollerige onderlaag oor die bors, flanke, en dye om hulle teen die koue te beskerm. Dit kan 'n lang "romp" vorm wat tot op die grond kan hang, veral by bulle. Die stert is lank en meer soos die van 'n perd as die van vee of bisons.

## Verwysings 
## Eksterne skakels 
* 
*
Kalahari se Acacia-Baikiaea-boomveld

Die **Kalahari se Acacia-Baikiaea-boomveld** is 'n WWF-ekostreek waarvan 'n klein stukkie in Suid-Afrika geleë is.

Daar is twee groot natuurreservate:
*Die Sentraal Kalahari Wildreservaat van Botswana
*Die Khaudomwildreservaat van Namibië

Die ekostreek is die tuiste van 468 voëlsoorte, maar net twee is amper endemies daaraan, die swartwangkatlagter en die Bradfieldse neushoringvoël.

## Verwysings
Zambezi- en Mopanieboomveld

Die **Zambezi- en Mopanieboomveld** is 'n WWF-ekostreek wat lae dele van die Suider-Afrika omvat. Die Suid-Afrikaanse deel staan as Laeveld bekend, maar ook die lae gebiede langs die Zambezirivier word daartoe gereken.

## Beskermde gebiede 
Beskermde gebiede in die ekostreek sluit in:
* Liwonde Nasionale Park, Malawi
* Banhine Nasionale Park, Mosambiek
* Chipinge Safari Area, Zimbabwe
* Gonarezhou Nasionale Park, Zimbabwe
* Gorongosa Nasionale Park, Mosambiek
* Krugerwildtuin, Suid-Afrika
* Limpopo Nasionale Park, Mosambiek
* Lower Zambezi Nasionale Park, Zambië
* Mana Pools Nasionale Park, Zimbabwe
* Matusadona Nasionale Park, Zimbabwe
* Save Valley Conservancy, Zimbabwe
* Zinave Nasionale Park, Mosambiek

## Verwysings 
## Bronnelys 
* Burgess, Neil, Jennifer D’Amico Hales, Emma Underwood (2004). *Terrestrial Ecoregions of Africa and Madagascar: A Conservation Assessment*. Island Press, Washington DC.

## Eksterne skakels 
* Zambezi- en Mopanieboomveld (Encyclopedia of Earth)
Klipriviersberg-natuurreservaat

duimnael|Die Bloubosspruit in die reservaat
**Klipriviersberg-natuurreservaat** is 'n natuurreservaat van 640&nbsp;ha bestaande uit veld en koppies wat deur die Johannesburg Stad se Parke-afdeling bestuur word. Dit is 11&nbsp;km suid van Johannesburg geleë. Dit is die tuiste van baie spesies van flora en voëllewe, asook van groot en klein soogdiere soos blesbokke, sebra's, wildebeeste en duikers. Die reservaat beskik oor 'n aantal staproetes en paaie, argeologiese terreine met die *Bloubosspruit* wat deur die gebied vloei. Die reservaat se naam is afgelei van die plaas Klipriviersberg, hoewel dit uit dele van die plase Rietvlei, Olifantsvlei en moontlik Eikenhof bestaan, wessuidwes van Klipriviersberg en suid van die plaas Turffontein.

## Fauna en flora 
Groot soogdiere soos die swartwildebees, blesbok, springbok, rooihartbees en sebras word in die reservaat aangetref, met ongeveer 240 soorte van hierdie groot diere. Talle klein soogdiere word ook hier gevind. 215 Voëlspesies is aangeteken in die reservaat, sowel as slange, geitjies, akkedisse, skinks en skilpaaie. Dit is ook 'n toevlugsoord vir inseklewe soos skoenlappers, wurms en spinnekoppe. Daar is ongeveer 650-700 plantspesies in die reservaat, 340 wilde blomme, 67 bome en struike sowel as 70 grasspesies is gekatalogiseer.

## Ontspanning 
Die omheinde reservaat is die hele jaar oop van sonop tot sononder. Die ruïnes van Marais se plaashuis, waenskuiling en familiebegraafplaas is vandag nog te sien. Daar is ook nege staproetes van 20&#x20;km in totaal. In die noorde van die reservaat is die Stilpoel, die resultaat van 'n gat wat gegrawe is tydens die bou van die voorgestelde dam.

## Verwysings
Pareto-beginsel

Die **Pareto-beginsel** (ook bekend as die **80/20 reël**) verklaar dat in baie gevalle ongeveer 80% van die effekte of uitkomste vanuit ongeveer 20% van die oorsake afstam. Die bestuurskonsultant Joseph M. Juran het die beginsel voorgestel en dit vernoem na die italiaanse ekonoom Vilfredo Pareto, wat kennis geneem het van die 80/20 konneksie, terwyl hy in 1896  by die Universiteit van Lausanne was, soos gepubliseer in sy eerste artikel, "''Cours d'économie politique''". Pareto het getoon dat ongeveer 80% van die grond in Italië in besit was van 20% van die bevolking; Pareto het die beginsel ontwikkel deur sy waarneming dat ongeveer 20% van die ertjiepeule in sy tuin sowat 80% van die ertjies bevat.

Dit is 'n algemene duimreël in die besigheid; bv, "80% van jou verkope kom van 20% van jou kliënte." Wiskundig gesien word die 80-20 reël benader deur 'n magsfunksie verspreiding (ook bekend as 'n Pareto-verspreiding) vir 'n spesifieke stel parameters. Daar is ook empiries getoon dat baie natuurlike verskynsels aan so 'n verspreiding onderhewe is.

## Verwysings
Klein-Drakensteinberge

[duimnael|300px|Die [R101 by Du Toitskloofpas in die Klein-Drakenstein]]
[duimnael|300px|Uitsig op die Klein-Drakenstein-omgewing uit die [Internasionale Ruimtestasie – opvallend is die sneeubedekte pieke van die Dutoitsberge in die beeldmidde, en die Wemmershoekberge regs daarvan.]]
Die **Klein-Drakensteinberge** is 'n bergreeks in die Kaapse Plooigordel in die Wes-Kaap, Suid-Afrika. Die bergreeks is oos van Paarl en die N1 nasionale pad gaan via die Hugenotetonnel deur die berg. Voor die tonnel gebou was, moes reisigers die Du Toitskloofpas gebruik het om oor die berg te gaan. Die pad bestaan nog as die R101 provinsiale pad. Die Klein-Drakensteinberge staan met die Groot-Drakensteinberge bekend as die Drakensteinberge. Die bekendste pieke in die reeks is Middagberg (1&nbsp;107&nbsp;m), Vaalkop (888&nbsp;m), Haelhoek Sneeukop (1&nbsp;532&nbsp;m), Suikerboskop (1&nbsp;252&nbsp;m) en Perdekop (1&nbsp;121&nbsp;m). De Wilde Paarde Jagt en Lustigaan is die bekendste historiese plase in die streek.

## Die naam 
Die naam het niks met drake te doen nie. Dit is deur goewerneur Simon van der Stel in Oktober 1687 toegeken en hy het Kommissaris-Generaal Hendrik Adriaan van Reede tot Drakestein vereer wat die Kaap in 1685 besoek het en aan hom die grond van Groot Constantia toegeken het. Die naam Drakestein verwys na die Kasteel Drakestein wat nou die tuiste van die Nederlandse prinses Beatrix is. Van Reede se pa was eienaar hiervan.

## Bronnelys 
* Coertzen, Pieter: Die Hugenote van Suid-Afrika 1688 - 1988. Kaapstad: Tafelberg, 1988. 
* *Cape West*: 2de uitgawe. *A relief map of the most southerly part of Africa*.
* Op Pad in Suid-Afrika. B.P.J. Erasmus. Bl 21. 1995 
* Slingsby, Peter: Cape Winelands, the map. Muizenberg: Baardskeerder, 2010.
Black Beauty

***Black Beauty*** is die naam van 'n kinderboek deur Anna Sewell wat in 1877 gepubliseer is. Die hoofkarakter van die boek is 'n perd met dieselfde naam. Dit is al tot talle rolprente en TV-programme verwerk.

In die boek vertel die perd die storie van sy lewe en al sy wedervaringe. Dit begin waar hy vry en gemaklik saam met sy ma woon. Toe hy oud genoeg was, is hy van plaas tot plaas verkoop en deur verskillende mense besit. Deur sy avonture ontmoet baie gawe en wrede mense. Hy maak ook talle nuwe vriende en kom voor verskeie uitdagings te staan.

*Black Beauty* was Sewell se enigste roman. Sy het dit van 1871 tot 1877 by haar huis in Old Catton (naby Norwich) geskryf. Soms was sy te siek om self te skryf en dikteer sy die storie vanuit haar siekbed aan haar ma, die skryfster Mary Wright Sewell. Vanaf 1876 het sy ook op stukkies papier skryf, wat haar ma vervolgens oorgeskryf het. Sy verkoop die roman op 24 November 1877 en sterf vyf maande na die publikasie daarvan. Voor haar dood het sy reeds besef dat dit 'n topverkoper is.

Die boek was vir 'n tyd as gevolg van sy titel in Suid-Afrika verban gewees.

Dit is deur Elizabeth Weber in Afrikaans vertaal en as *Swart Glorie* () gepubliseer.

## Verwysings 
## Eksterne skakels
Georges Bizet

**Georges Bizet** (Frans: [ʒɔʁʒ bizɛ]; 25 Oktober 1838 – 3 Junie 1875) was ’n Franse komponis van die Romantiese tydperk. Hy is veral bekend vir operas soos *Carmen* en *Die Pêrelvissers*.

## Biografie 
Bizet is op 25 Oktober 1838 in Parys gebore as Alexandre-César-Léopold Bizet, maar hy is in die kerk Notre-Dame-de-Lorette as Georges gedoop, en het so bekend geword. Hy was 'n musikale wonderkind, wat vanaf nege aan die *Conservatoire national supérieur de musique* gestudeer en talle kompetisies gewen het. In 1857, toe hy negentien was, wen hy die prestigeryke *Prix de Rome* vir die eenbedryf *Le Docteur Miracle*.

Bizet is veral bekend vir sy operas, maar het ook simfonieë en liedere geskryf. Sy bekendste simfonie is sy eerste, die *Simfonie in C* uit 1855. Die stuk is die eerste keer in 1935 opgevoer nadat die manuskrip deur dirigent Felix Weingartner (1863–1942) ontdek is. Bizets se jeugdige talent kan in die simfonie opmerk word. Hy was maar sewentien toe hy dit geskryf het.

Een van sy weinige direkte suksesse was die opera *Les pêcheurs de perles* (Die Pêrelvissers). Hy skryf die stuk in 1863 vir die Opéra-comique in Parys. Die opera is veral bekend vir die duet in tenoor en bariton, *Au fond du temple saint*.

duimnael|links|Karikatuur van Bizet, 1863, van die Franse tydskrif *Diogène*

Sy bekendste werk is die opera *Carmen* (1875). Die stuk is 'n verwerking van 'n roman met dieselfde titel van Prosper Merimee (1803–1870). Dit handel oor die dramatiese liefdesgeskiedenis van 'n Spaanse sigeunerin. Carmen was nie onmiddellik suksesvol nie. Die publiek was aanvanklik geskok deur die warmbloedige hoofkarakter en die tragiese afloop van die verhaal. Tog het Carmen later tot een van die bekendste en gewildste operas ter wêreld gegroei.

Bizet sterf op 3 Junie 1875 in Bougival aan 'n hartaanval. Hy was 36 jaar oud en is in die Père-Lachaise-begraafplaas begrawe.

## Verwysings
Seeboontjie

Die **seeboontjie** (*Entada rheedii* Spreng.) is 'n rankplant wat groot peulvrugte dra wat bestand is teen seewater. Dié peule versprei deur op die oseaan se golwe te dryf. Dit is inheems aan Suid-Afrika (veral KwaZulu-Natal) maar dit het 'n groot paleotropiese voorkomsgebied. Op die SANBI-rooilys word dit as 'veilig' gelys.

Dit is 'n plant wat taamlik groot kan word. Die ranke kan tot 120&nbsp;m lank en aan hulle basis tot 40&nbsp;cm in deursnee word. Die ranke kan deur die boomkroon van die een boom op die ander kruip. Die peule is ook groot, hulle kan 200&nbsp;cm lank en 15&nbsp;cm breed word.
Die sade word gekook om die saponiene te vernietig en geëet. Die gedroogde blare word gerook en soms ook die ongekookte sade geëet om lewendige drome op te roep.

## Naam 
Die spesiesnaam *rheedii* word soms ook as *rheedei* gespel en verwys na die Nederlandse plantkundige Hendrik van Rheede.

## Fotogalery 

Entada rheedii 02.JPG
Entada rheedii-2.JPG|Rank
Entada rheedii seed.jpg|Saad
Entada rheedii sprouting.jpg|Kiem
Entada rheedii06.jpg|blare
Entada rheedii07.jpg|blomme
Entada rheedii08.jpg|peulvrug

## Verwysings
Troy Blacklaws

**Troy Blacklaws** (1965-) is ’n Suid-Afrikaanse skrywer en onderwyser wie se eerste roman, *Karoo Boy*, later vir die verhoog aangepas en groot lof toegeswaai is. Sy ander romans sluit in *Blood Orange* en *Crael Crazy Beautiful World*.

## Lewensloop 
Troy Michael Douglas Blacklaws is op 9 September 1965 in Pinetown gebore. Hy matrikuleer van die Hoër Jongenskool Paarl waarna hy aan Rhodes-universiteit studeer. Ná sy studies voltooi hy sy militêre diensplig en word 'n onderwyser. Hy het Engels in Engeland (by Stowe en Sherborne), Duitsland, Oostenryk en Singapoer aangebied.

Blacklaws se eerste boek, *Karoo Boy*, is in 2004 gepubliseer. Die boek is as "'n oproerige visie van Kaapstad in 1976" beskryf.

Sy tweede roman was *Blood Orange*, die verhaal van 'n wit seun in Afrika. Dit was die eerste keer in 2005 gepubliseer en is 'n samesmelting van memoires en fiksie. Die roman is deur Blacklaws, Greig Coetzee en Craig Morris vir die verhoog aangepas. Die toneelstuk, onder regie van Coetzee, is die eerste keer in Julie 2006 deur Morris by die Nasionale Kunstefees in Grahamstad opgevoer.

In 2010 publiseer Blacklaws die fabel *Bafana Bafana: A Story of Soccer, Magic and Mandela*. Die boek is deur Andrew Stooke geïllustreer.

Sy derde roman, *Cruel Crazy Beautiful World*, is in 2011 gepubliseer. Die boek se titel is van een van Johnny Clegg se liedjies afkomstig. Die verhaal speel in 2004 in 'n post-apartheid Suid-Afrika af.

## Publikasies 
* 
* 
* 
* 

## Verwysings
J.P.L. Labuschagne

regs|duimnael|200px|Oudl. J.P.L. Labuschagne.

**J.P.L. Labuschagne** (plaas Elandsrivier, distrik Cradock, Kaapkolonie, 26 September 1832 – plaas Rietvlei, distrik Rietvlei, Heidelberg, Transvaal, Suid-Afrika, 19 November 1905) was Volksraadslid van die Zuid-Afrikaansche Republiek (ZAR) en jare lange ouderling van die Gereformeerde kerk in Heidelberg, ZAR (teenwoordig in die Gauteng-provinsie).

Labuschagne het van sy geboortedistrik saam met sy ouers na Natal getrek en (moontlik ná die Britse anneksasie, ná Transvaal. In 1851 het hy hom op sy woonplaas, Rietvlei, in die distrik Heidelberg gevestig, waar hy tot op 73-jarige leeftyd gewoon het.

Labuschagne het hom reeds met die herstigting van die Gereformeerde Kerk in Suid-Afrika onder leiding van ds. Dirk Postma op 11 Februarie 1859 op Rustenburg by dié kerk aangesluit. Hy is dadelik gekies tot diaken van die nuwe Gereformeerde kerk Pretoria, wat indertyd nog Heidelberg omvat het. Vele male het hy ds. Postma met die ossewa van Potchefstroom na Pretoria vervoer, ’n afstand van sowat 200 km. By die stigting van die Heidelbergse Gereformeerde kerk in 1890 is hy tot ouderling gekies en het die gemeente getrou gedien tot kort voor sy dood toe hy eervolle ontslag ontvang het.

In die tyd van sy ouderlingskap was hy ’n hele tyd land lank lid van die Transvaalse Volksraad. Deur sy bemoeiing het die gemeente sekere erwe en ’n plaas ontvang. In die 1935 uitgawe van die GKSA se *Almanak*' skryf ene N.W., waarskynlik ds. N.H. van der Walt, die redakteur: "Sy nagedagtenis word deur sy kinders en kindskinders in eer gehou, van wie daar nog ’n hele aantal aan Heidelberg se gemeente behoort."

## Bron 
*  Van der Walt, N.H. (hoofred.). 1934. *Almanak vir Die Gereformeerde Kerk in Suid-Afrika vir die jaar 1934. Sestigste Jaargang.* Potchefstroom: Adm. Buro.
Avro Lancaster

Die **Avro Lancaster** is 'n Britse viermotorige bomwerper. Die vliegtuig het tydens Tweede Wêreldoorlog homself bewys as 'n pakesel wat baie vyandelike vuur kon verduur. Die vliegtuig is ontwikkel uit die onsuksesvolle Avro Manchester, 'n tweemotorige bomwerper. Die eerste prototipe is die Manchester III genoem. Dit het ook drie stertvinne gehad maar was met vier 1&nbsp;130 perdekrag Rolls-Royce Merlin X motors toegerus. Hierdie prototipe het op 9 Januarie 1941 sy nooiensvlug onderneem. Nege maande later het die eerste produksiemodel, die MK I, gevlieg en op 2 Maart 1942 het die Lancaster sy eerste vlug in aksie onderneem en agt dae later bomme oor Essen neergelaat.

Die vliegtuig is ook bekend vir die *Tallboy*, *Grand Slam* en tollende bomme wat hulle gedra het.

## Ontwikkeling 
Die eerste model was die Mk I en die laaste variant was die MK VII. Die MK I produksievliegtuig was toegerus met Rolls-Royce Merlin XX motors. Die tweede prototipe was die MK II en was toegerus met 1&nbsp;725 perdekrag Bristol Hercules stermotors. Dit is gedoen as 'n veiligheidsmaatreël net ingeval Rolls-Royce nie genoeg Merlin motors kon voorsien nie. Die Merlin motor was ook gebruik vir ander vliegtuie onder andere die Spitfire. Armstrong Whitworth het 300 MK II's gebou.

Die MK III was aangedryf deur die Packard vervaardigde Merlin motors. Die bomrigter se kajuitvensters is ook verbeter.

Die MK IV en V was heeltemal herontwerp en het later bekend gestaan as die Avro Lincoln.

Die MK VI was slegs MK III's wat toegerus was met Merlin 85 of 87 motors.

Die laaste Britse variant was die MK VII waarvan 180 deur Austin gebou is.

## Tegniese besonderhede 
## Bron 
* *Bombers 1939–1945* Kenneth Munson. Bounty Books. 2012.
Groothertog Nikolaas Aleksandrowitsj van Rusland

** Groothertog Nikolaas Aleksandrowitsj** (Russies: Николай Александрович;  – ) was van 2 Maart 1855 tot met sy dood in 1865 die tsesarewitsj (troonopvolger) en ’n groothertog van Rusland.

## Vroeë lewe 
links|thumbnail|200px|Tsesarewitsj Nikolaas en prinses Dagmar van Denemarke se verlowingsfoto, 1864.

Die oudste seun van Nikolaas I van Rusland se seun Aleksander en sy vrou, prinses Marie van Hesse-Darmstadt, is op Tsarskoje Selo gebore en "Niksa" genoem. Sy oupa aan vaderskant is in 1855 oorlede en sy pa het keiser Alexander II geword.

## Verlowing 
In die somer van 1864 het Nikolaas verloof geraak aan prinses Dagmar van Denemarke, die tweede oudste dogter van koning Christiaan IX en ’n jonger suster van Alexandra, die Prinses van Wallis, die vrou van die Britse troonopvolger.

## Dood 
Tot in 1865 is geglo Nikolaas het ’n sterk gestel, maar vroeg in dié jaar het hy op ’n toer deur Suid-Europa ’n siekte opgedoen wat aanvanklik verkeerdelik as rumatiek gediagnoseer is. Hy het gekla van ’n seer rug en stywe nek, asook ’n sensitiwiteit vir lig en ’n geraas. Hy het nie gedink dit is ernstig nie en het sy toer deur Italië voortgesit.

Sy gesondheid het vinnig agteruitgegaan en hy is na Suid-Frankryk gestuur, maar hy het nie verbeter nie. Daar is eindelik vasgestel hy ly aan serebro-spinale meningitis, wat hy dalk as kind opgedoen het nadat hy in ’n stoeigeveg neergegooi is. In die lente van 1865 het hy verder agteruitgegaan en op 24 April 1865 is hy in Nice, Frankryk, oorlede.

Nikolaas het op sy sterfbed vermoedelik die wens uitgespreek dat sy verloofde met sy jonger broer en opvolger, tsesarewitsj Aleksander, trou; in 1866 is die twee in die huwelik bevestig. Aleksander het later Aleksander III van Rusland geword.

## Sien ook
*Lys van groothertoë van Rusland
*Huis van Romanof

## Verwysings 
## Bronne 
* Nikolai Aleksandrovich Romanov, Grand Duke of Russia
* Zeepvat, Charlotte, Romanov Autumn, Sutton Publishing, 2000
* 15px Hierdie artikel is vertaal uit die Engelse Wikipedia
Mokolodam-natuurreservaat

Die **Mokolodam-natuurreservaat** (voorheen Hans Strijdom-natuurreservaat) is in die bosveld rondom die Mokolodam in Limpopo geleë.
Die reservaat is net 46 km³ groot en word deur die Waterberg omring. Daar is suur- en soetveld en besoekers word veral deur watersport, voëlkyk en visvang gelok. Daar kan vir grootbekbaars, kurper, karp en baber gehengel word, maar mens moet versigtig wees vir krokodille. 

Van die voëls wat hier aangetref word, is:
*Kuifkophoutkapper
*Visarend
*Bruinkopvisvanger
*Gryskopmossie
*Kolgans
*Rooikeelbyvreter
*Langstertlaksman

## Verwysings
Cultra

duimnael|links|Tradisionele steenboukuns kontrasteer met moderne argitektuur: woonhuis in Cultra
**Cultra** [kʌlˈtrɔː] (afgelei van Iers-Gaelies *Cúl Trá* "Agter die Strand") is 'n welgestelde residensiële voorstad naby Holywood in die Noord-Ierse graafskap Down wat deel uitmaak van Groter Belfast. Dit staan veral bekend vir die Ulster Folk and Transport Museum (Volks- en Vervoermuseum van Ulster), die Royal Belfast Golf Club en die Royal Norh of Ireland Yacht Club wat almal hier geleë is. Die North Down Coastal Path, 'n staproete langs die kuslyn van Noord-Down, loop deur Cultra.

## Vervoer 
Cultra se treinstasie is op 1 Mei 1865 geopen en word tans bedien deur treine van Northern Ireland Railways op die spoorlyn tussen Belfast en Bangor.

## Verwysings 
## Eksterne skakels
Groothertog Sergei Aleksandrowitsj van Rusland

**Groothertog Sergei Aleksandrowitsj** (Russies: Сергей Александрович;  – ) was die vyfde oudste seun en sewende oudste kind van keiser Aleksander II van Rusland. Hy was ’n invloedryke figuur tydens die bewind van sy broer keiser Aleksander III en sy broerskind keiser Nikolaas II, wat ook sy swaer was deur Sergei se huwelik met Elisabeth, die suster van keiserin Aleksandra.

## Lewe 
duimnael|links|200px|Groothertog Sergei en sy vrou, Elisabeth (1884).
Vanweë die groothertog se opvoeding het hy baie belanggestel in die kuns en kultuur. Nes die ander manlike lede van die Huis van Romanof het hy ’n militêre loopbaan gevolg. In 1882 het sy broer Aleksander III hom aangestel as bevelvoerder van die 1ste Bataljon Preobrazjenski-lyfwagregiment, ’n pos wat hy tot in 1891 beklee het. In 1889 is hy bevorder to die rang van generaal-majoor. 

Hy is in 1884 getroud met prinses Elisabeth van Hesse-Darmstadt, ’n kleindogter van koningin Victoria. Hulle het nie kinders gehad nie, maar het die voogde geword van sy broer groothertog Paul Aleksandrowitsj se twee kinders: groothertogin Maria Pawlowna en groothertog Dmitri Pawlowitsj. 

Tussen 1891 en 1905 was Sergei goewerneur-generaal van Moskou. Sy reputasie het effens skade gelei nadat hy daarvan beskuldig is dat hy deels verantwoordelik was vir die Chodinka-tragedie, wat tydens die viering van Nikolaas II se kroning tot die dood van duisende inwoners gelei het. As goewerneur-generaal van Moskou was hy aan die begin sy loopbaan verantwoordelik vir die uitsetting van Moskou se 20&nbsp;000 Jode, en hy het ’n studentebeweging onderdruk om die verspreiding van rewolusionêre idees te keer. Weens sy konserwatiewe beleidrigtings, wat selfs deur mense van sy tyd as esktreem beskou is, is hy as ’n reaksionêr beskou. 

In 1894 het Sergei lid van die Staatsraad geword en in 1896 is hy bevorder tot luitenant-generaal en bevelvoerder van die militêre distrik Moskou. Nadat ’n terroriste-organisasie hom geteiken het, is hy in 1905 in die Kremlin in ’n sluipmoordbomaanval vermoor.

## Sien ook
*Lys van groothertoë van Rusland
*Huis van Romanof

## Verwysings 
## Eksterne skakels 
*
* 15px Hierdie artikel is vertaal uit die Engelse Wikipedia
Eason & Son

duimnael|links|'n Winkel van Eason & Son in Carryduff
**Eason & Son** (of '''Eason's''', soos dit algemeen bekend staan) is 'n Ierse familie-onderneming wat op die groot- en kleinhandel asook die verspreiding van boeke, dagblaaie, tydskrifte, skryfbehoeftes en groetekaartjies op die eiland Ierland (Republiek van Ierland en Noord-Ierland) fokus en 'n winkelketting met 34 winkels in eie besit asook sestien konsessiewinkels bedryf. Die onderneming, wat meer as 1&nbsp;800 personeellede in diens het, het sy hoofkwartier in Dublin.

## Eksterne skakels 
*  *Amptelike webtuiste*
Hugo Boss

**Hugo Boss AG** is 'n Duitse mode-onderneming en -etiket wat sy hoofkwartier in Metzingen in die deelstaat Baden-Württemberg het. Die maatskappy, waarvan die aandele op die MDAX-indeks vir middelgroot ondernemings genoteer word, vervaardig mode, leerprodukte en bybehore vir here, dames en kinders wat wêreldwyd in sy eie asook vreemde modewinkels verkoop word. Fyngeure en ander produkte word deur konsessienemers bemark. Boss en Hugo Boss word onder die bekendste Duitse mode-etikette gereken.
Matthew Blackman

**Matthew Blackman** (1975-) is 'n Suid-Afrikaanse skrywer wat die skrywersnaam **M. Blackman** gebruik. Hy was die redakteur van *ArtThrob* en het twee romans geskryf, waaronder *In the Same Space*.

## Publikasies 
* *Four Essays on a Liberal Theory of Law*, 2016 – essays van sy pa, prof. M.S. Blackman (1939–2004)
* *Outside the Whale*, R&B Publishers, 2015
* *In the Same Space*, Electric Book Work, 2007, 

## Verwysings 
## Eksterne skakels 
* Blackman se tuisblad